  Анжелика Тихонова корреспондент Удмуртиын «Школа управления» ӵектосэ 160 ӧнерчиосты быръёзы. Со сярысь элькунысь дышетонъя но тодосъя министерстволэн пресс-службаез ивортэ. «Школа управления» ӵектос Владимир Путинэн кичӧлтэм «Образование» йӧскалык ӵектослэн «Учитель будущего» федерал ӵектосэз улсын улонэ пыӵатӥське. Со улосвылысь дышетон сӧзнэтэз азинтон понна кивалтӥсь командаос дасян понна быдэсъяське. Ӵектосэз улонэ пыӵатон понна элькунмы 30 миллион манетлэсь трос коньдон басьтӥз. Ӧнерчиосты куриськонъёссыя но 2020-тӥ арын пӧстолэзь-гудырикошкон ӵоже командаосын келям эссеослы но ӵектос малпанъёслы экспертъёслэн дунъетсыя кылдытозы Дышетон улсын 5-6 адямием кивалтӥсь командаос Ӵектос решениосъя банке пыртоно управленческой ӵектосъёс кылдытонъя тодон-валан люкалоз. Ӵектос 10-тӥ инвожое ужзэ мытоз но дистационной амалэн тодматскон сессия сямен ортчоз. Нош программаез туэ куарусёнысен толсурозь улонэ пыӵатозы Пусъём, ӵектосэз Ивортодэт технологиос удысын квалификациез будэтонъя центр, Информатизацияя но дышетон ӟечлыкез дунъянъя улосвыл центр но элькунысь дышетонъя но тодосъя министерство радъяло.  Тегъёс: Дышетон Ижкар Удмуртия школаос Дышетонъянотодосъяминистерство  